|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ****за периода – 23.06 - 29.06.2023 г. (26-та седмица)** |

През периода са регистрирани общо 41 случая на заразни заболявания, от които:

1. Грип и остри респираторни заболявания (ОРЗ) - 30 случая.

Общата заболяемост от грип и ОРЗ за областта е 37,85%оо на 10000 души.

 Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
|  0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 12 | 12 | 2 | 4 | - | 30 | 37,85 %оо |

1. 1 регистриран случай на заболял от COVID-19. Заболяемост за областта за 14 дни на 100 000 жители към 03.07.2023г. – 1,20 %000 при 7,00 %000 за РБългария.
2. 8 случая на въздушно- капкова инфекция – 6 на варицела, 1 на скарлатина и 1 на туберкулоза;
3. 2 случая на чревна инфекция – ентероколит;
4. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Направени проверки на обекти в лечебни заведения за болнична, извънболнична медицинска помощ - 25.

Извършени са епидемиологични проучвания на регистрирани заразни болести - 11 бр.

Лабораторен контрол на противоепидемичния режим в лечебни заведения за болнична и извънболнична медицинска помощ – 114 бр. проби с 1 положителен резултат: 67 бр. паразитологични проби, 44 бр. околна среда и 3 бр. капкови инфекции с 1 положителен резултат.

През **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 21 проверки, от които 2 на лечебни заведения за извънболнична помощ, 4 по Медико диагностична дейност на лечебни заведения за извънболнична помощ и 15 на аптеки. Няма установени нарушения.

Изготвено е 1 удостоверение по чл. 81 от ЗЛЗ на лечебно заведение.

Подготвени и изпратени документи за промяна в обстоятелствата към Изпълнителна Агенция Медицински надзор на 1 ЛЗ.

Издадени заповеди за промяна на състава на ЛКК- 3 бр.

Приети и обработени жалби – 3 бр.

За периода в РКМЕ са приети и обработени 90 медицински досиета, извършени са 96 справки, изготвени са 92 преписки и 125 бр. МЕД за протокола за ТП на НОИ, проверени са 76 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ- Добрич. Разгледани са **10** проектни документации, издадени са **3** здравни заключения и **7** становища по процедурите на ЗООС. Извършени са **12** проверки на обекти с обществено предназначение (ООП) в процедура по регистрация, включително и по предписания. Регистриран е **1** обект с обществено предназначение. Издадено е **1** предписание за предприемане на задължителни хигиенни мерки.

През периода са извършени общо **135 основни проверки** по текущия здравен контрол. Реализираните **насочени проверки са** **общо 164: 65** от тях са извършени във връзка с контрола по тютюнопушенето и продажбата на алкохол; **85** – контрол върху ДДД-мероприятията; **2** – по спазване забраната за употреба на диазотен оксид; **5** – проверки по сигнали; **3** – по изпълнение на предписания; **1** – тематична проверка на употребявани биоциди в детско заведение за съответствие с биоцидното законодателство; **3**– тематични проверки за контрол на козметични продукти с предявени неправомерни претенции.

**Лабораторен контрол:**

Питейни води: физико-химичен и микробиологичен контрол – **1** проба – съответства на

нормативните изисквания.

Във връзка със сигнали и провеждане на насочен здравен контрол са изследвани **11 бр.** проби, от които **3 бр.** – не съответстват по физико-химичен показател „мътност“ и микробиологични показатели „Колиформи“, „Ешерихия коли“ и „Микробно число“; **3 бр.** – не съответстват по микробиологичен показател „Колиформи“; **1** – по физико-химичен показател „нитрати“.

Минерални води: не са пробонабирани.

Води за къпане:

* морски води: извършено е пробонабиране в **20** зони за къпане и микробиологични изследвания на **20** бр. проби – няма отклонения от здравните норми.

Лечебна кал – микробиологичен контрол – **1** проба – съответства на нормативните изисквания.

Козметични продукти: физико-химичен контрол – **2** бр.проби – съответстват на нормативните изисквания.

Биоциди и дезинфекционни разтвори: не са пробонабирани.

Физични фактори на средата: измерване на шум, във връзка с проверка на предписание

в **1** обект – констатирани са несъответствия с допустимите норми.

По отношение на констатираните отклонения от здравните норми са предприети следните **административно-наказателни мерки:**

- издадено е **1** предписание за провеждане на задължителни хигиенни мерки;

- издадени са **2 заповеди** като мярка за административна принуда – 1 за спиране реализацията и пренасочване на продукти със значение за здравето и 1 за спиране експлоатацията на част от обект;

- съставен е **1** акт за установено административно нарушение на юридическо лице.

**Дейности по профилактика на болестите и промоция на здравето (ПБПЗ):**

Проведени са **8** обучения и лекции с обхванати **167** лица в учебни заведения на територията на гр. Добрич, гр. Ген. Тошево и гр. Тервел, при провеждането на които са предоставени **100** бр. здравно-образователни материали.

Оказани **6** методични дейности на **9** лица (педагози и педагогически съветник).

В изпълнение на дейности по Национален план за действие за намаляване на риска от облъчване от радон 2023-2027 г. в 49 жилища са разположени 58 бр. детектори за обемна активност на радон. Детекторите ще престоят в жилищата 1 година, след което ще бъде отчетена и анализирана информация, събрана в тях. На територията на област Добрич към днешна дата има общо 935 бр. детектора в 935 жилища.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **23.06 - 29.06.2023 г** по чл. 56 от Закона за здравето са извършени **64** проверки в **64** обекта (1 детско и учебно заведения, 62 други закрити обществени места по смисъла на § 1а от допълнителните разпоредби на Закона за здравето, 1 открито обществено място). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

**Д-Р СВЕТЛА АНГЕЛОВА**

*Директор на Регионална здравна инспекция-Добрич*